ตื่นเช้ามาหนูจะปวดหัวข้างขวามากปวดไปถึงท้ายทอย ปวดบริเวณไหล ตอนเช้าจะมีอาการเปวดมื่อยตามตัวมากๆ ไม่มีแรง อยากนอนตลอดเวลาเลยค่ะ จะปวดเป็นช่วงไปตอนเย็นก็จะปวดแบบจี๊ดๆ แต่ไม่มีอาการเมื่อยค่ะ อาการแบบนี้จะเป็นอะไรไหมค่ะแล้ว หนูต้องทำยังไงถึงจะหายค่ะ
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ @จากที่ เล่ามา อาการปวดศีรษะตอนเช้าร่วมกับปวดไหล่และปวดตามตัว อาจต้องดูว่า เป็นกับท่าทางการนอน หรือลักษณะที่นอนหรือนที่ใช้ว่า เหมาะสมหรือไม่. หากลองปรับที่นอนและนแล้วยังไม่ดีขึ้น แนะนำให้ไปพบแพทย์เพื่อตรวจวินิจฉัยโรคนะคะ